RESTAWR TAN-NIĊĊA TAL-MADONNA TAS-SOKKORS miktuba minn Paul Muscat B.Cons. ħadhom kemm tlestew ir-restawr u t-trattamenti ( qiċisrni lin-niċċa u l-istatwa tal- Madonna tas-Sokkors fir-raħal Għawdxi Ta' Kerċem. Din l-iskultura fil-ġebla hija xogħol tas-seklu għoxrin u tinsab f'waħda mit-toroq ewlenin li jagħtu għall-Knisja Parrokkjali ta' Kerċem speċifikament f'kantuniera ta' Triq Xuxa ma' Triq il-Profs. Ġużeppi Briffa. L-istatwa tal-Madonna hija xogħol vernakulari. Din turi lill-Verġni Marija wieqfa fuq is-sħab u l-putti. In- niċċa nnifisha hija mżejna bit-tinqix fil-ġebla. L-uniku indikazzjoni ta' meta tpoġġiet l-istatwa fin-niċċa hija minn skrizzjoni fil-bażi tagħha li turi d-data 1924. Ix-xogħol tar-restawr ġie afdat lill-Kooperattiva ReCoop Ltd b'inizjattiva tal-Kunsill Lokali Ta' Kerċem. Is-Sur Paul Muscat B Cons (Hons) MA mexxa l-proġett. Is-Sur Muscat huwa wieħed mid-diretturi tar-ReCoop li bħala koperattiva twaqqfet minnu u sħabu restawraturi fl-2003 — għaxar snin ilu. Tul iż-żmien, l-istatwa u n-niċċa tal-Madonna tas- Sokkors sofrew mill-effetti naturali tat-temp. Ukoll, ir- restawraturi ħadmu biex jitneħħew id-diversi kisjiet ta' żebgħa li bihom kienu ġew miksija n-niċċa u l-istatwa ta' ġo fiha. Dawn kienu tellfu ż-żebgħa oriġinali ta' din l-iskultura polikroma. Ix-xogħol tar-restawr beda aktar kmieni din is- sena. Kif ittella' l-iscaffolding sar studju aktar fid- dettall fuq l-istatwa u l-istat tal-konservazzjoni attwali tagħha. Saru t-testijiet biex jiġi identifikat l-aħjar metodu biex jitneħħew id-diversi kisjiet ta' żebgħa li għattew ix-xogħol oriġinali. Wara xogħol mill-iktar reqq, instab li l-istrat tal-kisja oriġinal tal-kulur kien jinsab fi stat prekarju sew ta' deterjorazzjoni. Fejn kien hemm pattijiet neqsin mill-istatwa bħal swaba', dawn ġew maħduma mill-ġdid b'proċess ta' plastic repair. Id-dijadema tneħħiet minn ma' Tas l-istatwa u ttieħdet fil-Laboratorji tar-ReCoop fejn tnaddfet u ġiet indurata mill-ġdid bid-deheb ta' 24 karat. Wara dan il-process, din reġgħet tpoġġiet f'postha ma' ras l-istatwa tal-Madonna. It-trattament tal-konservazzjoni tlesta b'proċess ta' integrazzjoni fejn imtlew xi toqob u b'hekk l-istatwa ngħatat saħħa strutturali u omoġenità taktili. Biex in-niċċa u l-istatwa jerġgħu jiġu lura għad-dehra oriġinali tagħhom, ingħata l-kulur skont il-proforma tal-istrat oriġinali kif inkixfet mix-xogħol tar-restawr. Kemm in-niċċa u kif ukoll il-mant tal-Madonna, ingħataw kulur fl-ikħal, filwaqt li sar dettall bl- indurar bid-deheb ta' 24 karat fit-tarf tal-mant u tal-libsa tal-Madonna u fl-anġli. Din in-niċċa bħal ħafna niċċeċ oħra li insibu f'l-irħula tagħna jagħtu karattru kulturali lill-irħula Maltin u Għawdxin u għalhekk huwa importanti ferm li nieħdu ħsiebhom u nikkonservawhom biex ukoll jiġu apprezzati minn ġenerazzjonijiet futuri.